Gudny Ingebjørg Hagen

Gudny Ingebjørg Hagen (født 1954) er en norsk forfatter, barnebokredaktør og musikant.

 Utdannelse 
Hagen har eksamen fra Barnevernsakademiet i Oslo og har arbeidet som førskolelærer for hørselshemmede barn på Voldsløkka barnehage i Oslo. 

 Skuespiller og musiker 
Fra 1976 til 1987 var Gudny Ingebjørg Hagen skuespiller og musiker i teater- og visegruppa Visvas, der hun sang og spilte klarinett og trekkspill. Hun hadde mange sceneroller og spilte blant annet den svenske bildebokfiguren Albert Åberg, også på to plater som Visvas gav ut.

 Manusforfatter og programleder 
Gudny Ingebjørg Hagen har vært manusforfatter og programleder for Barne-TV i en rekke serier. Hun har skrevet manuskriptene til flere barne-TV-serier for NRK, blant annet julekalenderene Vertshuset den gyldne hale (1989), Amalies jul (1995), Jul i Blåfjell (1999) og Jul på Månetoppen (2002). Gudny Ingebjørg Hagen har skrevet flere barnebøker. For film og fjernsyn har hun dramatisert Anne Cath Vestlys bøker om Ole Aleksander Filibom-bom-bom (1998), og filmene Julenatt i Blåfjell (2009) og Blåfjell 2: Jakten på det magiske horn (2011) er basert på Hagens nisseunivers.

 Forfatter og forlagsredaktør 
I 2016 vant Hagen, sammen med illustratør Malgorzata Piotrowska, Brageprisen i klassen Sakprosa for barn og unge. De fikk prisen for boken Fest og feiring, som er en bok med fem fortellinger om ulike religiøse og kulturelle ritualer og feiringer.

Ved siden av forfatterarbeidet er Hagen barnebokredaktør.

 Medlemskap og verv 
Hun er medlem av kunstnerorganisasjonene NBU, Nopa og Norske Dramatikeres Forbund, hvor hun i tre år satt i Dramatisk Råd. 

 Priser 
 1975 og 1984 fikk VISVAS Spellemannspriser i kategorien «Beste barneplate».
 I 1999 fikk sangene til Jul i Blåfjell Spellemannpris i kategorien «Beste barneplate».
 I 1999 Otto Carlmar-prisen for fremragende film-og fjernsynsmanuskript.
 Gullruten for TV-produksjonen Jul i Blåfjell 
 I 2004 Teskjekjerringprisen for sitt samlede barnekulturarbeid.
 Kåret til Losnaridder, er tildelt diverse stipend, feks Statens treårige kunstnerstipend, NBU-stipend, NOPA-stipend. 
 2016 Brageprisen åpen klasse for bokserien «Fest og feiring», illustrert av Malgorzata Piotrowska
 Tekstforfatterfondets ærespris for 2018
Kongsvinger Kommunes Kulturpris 2018

 Fjernsynsproduksjoner (utvalg) 
 1985: Portveien 2 (medforfatter til Eyvind Skeie)
 1986: Guri Malla!, TV-serie (med tegn og tale)
 1988: Atte Katte Noa, TV-serie i NRK
 1989: Vertshuset den gyldne hale, TV-serie (med tegn og tale)
 1990: På skraphaugen, TV-serie
 1991: Fillibomboden, TV-serie
 1992: Huset med det rare i, TV-serie, ca. 60 manus
 1995: Amalies jul TV-serie
 1996: Epler, gips og kjærlighet, TV-serie, NRK
 1997: Sesam stasjon TV-serie, episodeforfatter, ca. 60 manus
 1999: Jul i Blåfjell, TV-serie, julekalender for barn NRK
 1999: Hemmelignissen, TV-serie
 1999: Noe så mystisk, TV-serie
 2001: Ørneredet, TV-serie NRK
 2002: Jul på Månetoppen, TV-serie, julekalender NRK, musikk Bøhren/Åserud
 2002–: Jul i Blåfjell, Oslo Nye Teater/Folketeateret
 2003: Nissene på Gålå, friluftscenen/Peer Gyntscenen (spilt i fem vintersesonger)
 2005: Jul på Månetoppen, hørespill NRK
 2007: Jul på Månetoppen, teater Hålogaland Teater
 1998: Ole Aleksander Filibom-bom-bom, spillefilm
 2009: Julenatt i Blåfjell, spillefilm, manus sammen med Thomas Moldestad
 2011: Blåfjell 2: Jakten på det magiske horn, spillefilm, manus sammen med Thomas Moldestad

 Forfatterskap 
 Storm og Jentungen (2002). Cappelen Damm. Illustrert av Svein Solem.
 Julenatt i Blåfjell (2009). Cappelen Damm. Illustrert av Kjell Nystuen og Joachim Barrum.
 Turte og vennene hennes (2011). Cappelen Damm. Illustrert av Svein Solem.
 Den Store Blåfjellboka (2014). Cappelen Damm. Illustrert av Svein Solem.
 Serien Josefine Olsens Barnehage med titlene: Erteris, Skøytesirkus, Sommerklubben, Josefines Jul, Påskemysterier, Snøkongen
 Serien Fest og feiring med fem bøker: God id!, God hanukka!, God jul!, God vesak!, God divali! (Brageprisen 2016)
 Sangbok (2017). Cappelen Damm. Illustrert av Line Halsnes.
 Tåketroll i Blåfjell (2018). Cappelen Damm. Illustrert av Sandra Steffensen.
 Tåketroll på tåketokt (2018). Cappelen Damm. Illustrert av Sandra Steffensen.
 Blåfjell kalenderbok (2021). Cappelen Damm. Illustrert av Svein Solem.
 Samenes nasjonaldag : Elsa Laula Renberg og 6. februar (2025). Cappelen Damm. Illustrert av Kine Yvonne Kjær.

 Prosjekter/prosjektledelse 
Blåkollen - lekeunivers på Skimuséet i Oslo - åpnet 2018  

 Privatliv 
Gudny Hagen er gift med forlagsmannen Tom Harald Jenssen.

 Referanser 

 Eksterne lenker 
 Gudny Ingebjørg Hagen  hos Norske Dramatikeres Forbund

 Atte Katte Noa på tegnspråk med Gudny Hagen
 Atte Katte Noa på tegnspråk med Gudny Hagen

Kategori:Personer fra Kongsvinger kommune
Kategori:Norske manusforfattere
Kategori:Norske sangtekstforfattere
Kategori:Norske dramatikere
Kategori:Norske skuespillere
Kategori:Norske barnebokforfattere